মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
শাহনাজ মুন্নী
মুন্নী ১৯৬৯ সালের ৮ই ফেব্রুয়ারি ঢাকায় জন্মগ্রহণ করেন। তিনি ঢাকার হলিক্রস কলেজে উচ্চ মাধ্যমিক সম্পন্ন করেন। এরপর ১৯৯৪তে ঢাকা বিশ্ববিদ্যালয়ে সামাজিক বিজ্ঞান বিভাগে পড়াশোনা শুরু করেন। গ্রাজুয়েশনে থাকাকালীন, তার কর্মজীবন শুরু হয় ১৯৯৯তে একুশে টেলিভিশন চালু হওয়ার সময় সাংবাদিক হিসেবে। ২০০৩ সালে তিনি এটিএন বাংলার সিনিয়র রিপোর্টার হিসেবে যোগ দেন। পরবর্তীতে নিউজ টুয়েন্টিফোরে তিনি বিশেষ সংবাদদাতা হিসেবে যোগ দেন। ২০১৬ সালে তাকে সিনিয়র বার্তা সম্পাদক পদে উন্নীত করা হয়।